Folketing
2007-01-25

Nu hører jeg det sådan set sådan, at man fra Socialdemokratiets side er parat til at sige, at man af valgtaktiske årsager ikke vil have en balance i den første valgperiode. Der lader man stå til, og så indhenter man det forsømte senere, fordi man nedsætter det her udvalg, der skal kigge på skatten, og det må så rydde op i de der 4 første år, hvor der ikke er den balance. Det er jo sådan set også et fint svar at give, at der kommer en regning, for det er jo sådan set det, jeg hører hr. Jan Petersen anerkende. Der er en regning, hvis man går tilbage til de glade 1990'ere. Man kan jo godt øge væksten i den offentlige sektor, men det er jo ikke gratis. Den regning bliver så ikke delt ud til befolkningen de første 4 år, men de får den, det er sådan set det, hr. Jan Petersen lover danskerne. (Kort bemærkning).